Крылы Саветаў Самара

«**Крылы Саветаў**» () — расейскі футбольны клюб з гораду Самара. Заснаваны ў 1942 годзе. Бронзавы прызэр чэмпіянату Расеі 2004 году. Да 2014 году быў адзіным немаскоўскім клюбам, які ўдзельнічаў ува ўсіх розыгрышах найвышэйшай лігі, разам з ЦСКА, «Спартаком», «Дынама» й «Лякаматывам». З улікам чэмпіянатаў СССР клюб больш за 45 сэзонаў правёў у элітных дывізіёнах расейскага футболу. Першая каманда, якая ў чэмпіянаце Расеі па футболе дасягнула мяжы ў 500 згуляных матчаў. Таксама «Крылы Саветаў» першым з расейскіх футбольных клюбаў дасягнуў адзнакі ў 600 згуляных матчаў у найвышэйшым дывізіёне расейскіх першынстваў 1 жніўня 2011 году матчам на хатнім стадыёне супраць пермскага «Амкару».

## Гісторыя

### 1942—1990
У пачатку 1942 году старшыня цэнтральнага камітэту прафзьвязу авіяцыйнай галіны Васэрман напісаў ліст наркаму авіяпрамысловасьці Шахурыну з просьбай арганізаваць перавод у Маскву 27 былых сталічных футбалістаў, якія апынуліся ў эвакуацыі ў Молатаве й Куйбышаве. 12 красавіка намесьнік наркама Дзяменцьеў вырашыў, што было за лепшае стварыць моцную футбольную каманду ў Куйбышаве й Молатаве, не выклікаючы ў Маскву найлепшых.

Гэтак дзякуючы гэтаму лісту з працаўнікоў маскоўскіх «Завода імя Фрунзэ», «Авіяцыйнага завода № 1» імя Сталіна, варонескага «завода № 18 імя Варашылава», а таксама авіяцыйных прадпрыемстваў, эвакуяваных у Куйбышаў зь Менску й Данецку была заснавана каманда «Крылы Саветаў». Першы свой матч яна правяла ўжо 3 траўня 1942 году. 30 ліпеня 1944 году адбыўся дэбют «Крылаў Саветаў» у Кубку СССР. У матчы 1/16 фіналу «Крылы Саветаў» саступілі футбалістам маскоўскага «Лякаматыва» зь лікам 1:5.

Першую гульню на першынство СССР (2-я група) «Крылы Саветаў» правялі на куйбышаўскім стадыёне «Лякаматыў» 3 чэрвеня 1945 году супраць каманды «Тарпэда» (Горкі) і завяршылі яе ўнічыю зь лікам 1:1. Гол які стаў для «Крылаў Саветаў» першым у чэмпіянатах СССР забіў Пётар Бурмістраў. У другім матчы «Крылы Саветаў» дома атрымалі перамогу над ленінградзкім «Спартаком» 3:0, а затым перамаглі зь лікам 2:1 «Балтфлёт». Потым былі выязныя перамогі ў Новасыбірску, Чалябінску, Сьвярдлоўску й Молатаве. «Крылы Саветаў» выйшлі ў лідэры групы, а за адзін тур да заканчэньня чэмпіянату абыграўшы адэскі «Харчавік» 5:1, забясьпечылі сабе выхад у першую групу.

21 красавіка 1946 году ў Алма-Аце «Крылы Саветаў» правялі свой першы матч у найвышэйшым дывізіёне СССР і саступілі ленінградзкаму «Зэніту» зь лікам 1:2.

### 1991—1998
Пасьля спыненьня існаваньня СССР «Крылы Саветаў» засталіся ў найвышэйшай лізе. Самарскі клюб дэбютаваў у чэмпіянаце Расеі ў Маскве 29 сакавіка 1992 году ў матчы супраць сталічнага «Спартака» (0:5). Сваю першую перамогу ў чэмпіянаце Расеі «Крылы Саветаў» атрымалі 12 красавіка 1992 году ў хатнім матчы супраць пецярбурскага «Зэніту» зь лікам 1:0, гол забіў Аляксандар Цыганкоў. 7 верасьня 1992 году ў госьцевым матчы супраць стаўрапальскага «Дынама» «Крылы Саветаў» пацярпелі паразу зь лікам 0:2, але за ўдзел дыскваліфікаванага футбаліста ў складзе «Дынама» гаспадарам была залічана тэхнічная параза — 0:3. Гэтак была «здабыта» першая перамога «Крылаў Саветаў» на чужым полі.

## Склад
: *Актуальны на 22 лютага 2026 году*

## Галоўныя трэнэры

* Віктар Новікаў (1945—1946)
* Аляксандар Абрамаў (1947—1952)
* Пётар Бурмістраў (1953—1954)
* Вячаслаў Салаўёў (1954—1957)
* Аляксандар Абрамаў (1958—1960)
* Віктар Карпаў (1961—1969)
* Усевалад Блінкоў (1969—1971)
* Генадзь Сарычаў (1972)
* Віктар Кірш (1973—1977)
* Аляксандар Гулеўскі (1978)

* Віктар Кірш (1979)
* Альфрэд Фёдараў (1980)
* Барыс Стральцоў (1981)
* Генадзь Сарычаў (1981—1985)
* Валяр’ян Панфілаў (1985)
* Віктар Лукашэнка (1986—1988)
* Віктар Анціховіч (1989—1993)
* Валеры Багданаў (1994)
* Анатоль Кікін (1994)
* Аляксандар Авяр’янаў (1994—1998)

* Аляксандар Тарханаў (1999—2003)
* Гаджы Гаджыеў (2003—2006)
* Сяргей Аборын (2007)
* Аляксандар Тарханаў (2007)
* Леанід Слуцкі (2008—2009)
* Юры Газаеў (2009—2010)
* Аляксандар Тарханаў (2010—2011)
* Андрэй Кобелеў (2011—2012)
* Гаджы Гаджыеў (2012—2013)

* Аляксандар Цыганкоў (2013—2014)
* Уладзімер Кухлеўскі (2014)
* Франк Вэркотэрэн (2014—2016)
* Вадзім Скрыпчанка (2016—2017)
* Андрэй Ціханаў (2017—2018)
* Уладзімер Кухлеўскі (в. а. 2018)
* Міядраг Божавіч (2018—2020)
* Воё Чалаў (в. а. 2019)
* Андрэй Талалаеў (2020)
* Ігар Асінькін (з 2020 году)

## Крыніцы

## Вонкавыя спасылкі
* Афіцыйны сайт


Катэгорыя:1942 год у СССР
Катэгорыя:Футбольныя клюбы, заснаваныя ў 1942 годзе